cyanic-selkie/wikianc huggingface dataset:
அக்மோனிட்டால்
அக்மோனிட்டால் (Acmonital) என்பது துருவேறா எஃகு இரும்பு உலோகக் கலவையாகும். இத்தாலிய நாணய எஃகு என்றும் இக்கலப்புலோகம் அழைக்கப்படுகிறது. இரும்புடன் எடையளவில் 0.14% கார்பன், 17.5-19% குரோமியம், 0.50% மக்னீசியம், 1.15% சிலிக்கான், 0.03% கந்தகம், 0.03% பாசுபரசு ஆகியன சேர்க்கப்பட்டு இக்கலப்புலோகம் தயாரிக்கப்படுகிறது. இத்தாலிய நாணயங்கள் தயாரிப்பில் இக்கலப்புலோகம் பயன்படுகிறது.
தேவராயபுரம் பச்சகைரையம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது.
அக்மோனிட்டால்
மேற்கோள்கள்
பகுப்பு:எஃகு கலப்புலோகம் பகுப்பு:கலப்புலோகங்கள்
தேவராயபுரம் பச்சகைரையம்மன் கோயில்
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அ. தமிழ் மகன் உசேன்
எம்.ஜி.ராமச்சந்திரன் தலைமையில் அதிமுகவை அரசியல் கட்சியாகப் பதிவு செய்வதற்கான படிவத்தில் கையெழுத்திட்ட 11 கட்சித் தொண்டர்களில் தமிழ் மகன் உசேனும் ஒருவர். 1972ல் கட்சி உருவானதிலிருந்து, உசேன் அதிமுகவில் முக்கிய பதவிகளை வகித்துள்ளார். இவர் கன்னியாகுமரியின் முதல் அதிமுக மாவட்டச் செயலாளராகப் பணியாற்றினார்.
திசம்பர் 1, 2021 அன்று, அவர் கட்சியின் இடைக்கால அவைத்தலைவராக தமிழ் மகன் உசேன் நியமிக்கப்பட்டார். இதனைத் தொடர்ந்து, 23 சூன் 2022 அன்று, சென்னை வானகரத்தில் உள்ள ஸ்ரீவாரு வெங்கடாசலபதி மாளிகையில் நடைபெற்ற பொதுக்குழுக் கூட்டத்தில் தமிழ் மகன் உசேன் அதிமுக கட்சியின் அவைத்தலைவராக ஒருமனதாகத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1936 பிறப்புகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:கன்னியாகுமரி மாவட்ட நபர்கள்
அனந்த விருதாந்தம்
அனந்த விருதாந்தம்  என்பது 1990 இல் வெளிவந்த இந்திய மலையாளம் திரைப்படம் ஆகும். சி அணில் இப்படத்தை இயக்கியுள்ளார்.
வெளி இணைப்புகள்
பகுப்பு:1990 மலையாளத் திரைப்படங்கள்‎
அந்தப்புரம் (திரைப்படம்)
தயாரிப்பு
தெலுங்குத் திரைப்படத்தின் வெற்றிகரமான வரவேற்பைப் பெற்றதன் மூலம், இயக்குனர் கிருஷ்ணா வம்சி 1999 ஆம் ஆண்டில் "அந்தப்புரம்" என்ற பெயரில் தமிழ் பதிப்பை வெளியிட்டார். இந்தத் திரைப்படத்தில் பிரகாஷ் ராஜ், சவுந்தர்யா மற்றும் பார்த்திபன் ஆகியோருக்கு முக்கிய காட்சிகளை வைத்திருந்தார்.
ஒலித்தொகுப்பு
இந்தப் படதிற்கு இசை இளையராஜா, பாடல்கள் ஸ்ரீவெண்ணில சீத்தாராம சாஸ்த்திரி
வெளி இணைப்பு
பகுப்பு:1998 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தெலுங்குத் திரைப்படங்கள் பகுப்பு:பன்மொழித் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள் பகுப்பு:இளையராஜா இசையமைத்த திரைப்படங்கள்
கோவிந்தாபுரம் இலட்சுமி நரசிம்மசாமி கோயில்
கோவிந்தாபுரம் இலட்சுமி நரசிம்மசாமி கோயில் தமிழ்நாட்டில் கோயம்புத்தூர் மாவட்டம், கோவிந்தாபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லட்சுமி நரசிம்மர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டாக்டர் நாகரத்தினம் பொறியியல் கல்லூரி
டாக்டர் நாகரத்தினம் பொறியியல் கல்லூரி 2009 ஆம் ஆண்டில் தொடங்கப்பட்டது. இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.
இடம்
நந்தகவுண்டம்பாளையம், மின்னக்கல் அஞ்சல், மல்லூர் (வழி), ராசிபுரம் வட்டம், நாமக்கல் மாவட்டத்தில் அமைந்துள்ளது
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
மேற்கோள்கள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
வினு உடனி சிறிவர்தன
வினு உடனி சிறிவர்த்தன (Vinu Udani Siriwardana பிறப்பு 10 மார்ச் 1992) இலங்கையைச் சேர்ந்த நடிகை, வடிவழகி மற்றும் தொலைக்காட்சி தொகுப்பாளர் ஆவார். தெரன வீட் உலக அழகிக்கான இலங்கை அழகி அணிவகுப்பில் கலந்து கொண்டார். இவ் அணிவகுப்பில் சுமுது பிரசாதினியுடன் கூட்டு வெற்றியாளராக அறிவிக்கப்பட்டார்.
உலக அழகிக்கான இலங்கை அழகி
31 மார்ச் 2012 இல் ப்ளூ வோட்டர், வத்துசவில் நடைபெற்ற தெரன வீட் மிஸ் உலக அழகிக்கான இலங்கை அழகி அணிவகுப்பு நடைபெற்றது. அவ் அணிவகுப்பில் சுமுது பிரசாதினி இரண்டாவது இடத்தைப் பெற்றார். பின்பு அவ் முடிவு பிழை என்று தெரிய வருகின்றது. 4 ஏப்ரல் 2012 இல் கொழும்பில் கால்பேஸ் நட்சத்திர ஹோட்டலில் சுமுது வெற்றியாளராக வாகை சூடினார். வினு மற்றும் அமுது கூட்டு வெற்றியாளர்களென அறிவிக்கப்பட்டது. சீனாவில் 2012 ஆகஸ்டில் நடைபெற்ற மிஸ் உலக அழகிப் போட்டியில் அமுது இலங்கையை பிரதிநிதித்துவப்படுத்தி கலந்து கொண்டார். வினு மிஸ் டெலன்ட் பட்டத்தையும் வென்றுள்ளார். சண்டே ஒப்சவர் பத்திரிகையின் கணக்கெடுப்பில் அதிக மக்கள் வாக்குகளை பெற்ற போட்டியாளராக வினு தெரிவு செய்யப்பட்டார்.
சர்வதேச சுற்றுலா ராணி
நன்ஜிங் சீனாவில் நடைபெற்ற 18ஆவது மிஸ் சுற்றுலா ராணி சர்வதேச அழகி அணிவகுப்பில் போட்டியிட்டார். இப் போட்டியில் சிறந்த தேசிய ஆடை மற்றும் சிறந்த திறமையாளர் ஆகிய பட்டங்களை வென்றுள்ளார்.
நடிப்பு பணி
வினு பிபின மல் என்ற தொலைக்காட்சி நாடகத்தில் தனது நடிப்புப் பணியை தொடங்கினார். ஆனால் தருமலி தொலைக்காட்சி நாடகத்தில் தருமலி என்ற கதாப்பாத்திரத்தில் நடித்தமையால் பிரபல்யமானார். வினு இசைக் காணொளிகளிலும் தோன்றியிருக்கின்றார்.
தனிப்பட்ட வாழ்க்கை
வினு குடும்பத்தில் இரண்டாவது புதல்வியாவார். இவருக்கு சனு என்ற மூத்த சகோதரரும் ருவி என்ற இளைய சகோதரியும் உள்ளனர். அனுலா வித்தியாலயத்தில் கல்வி கற்றார். தற்சமயம் வினு குடும்பத்துடன் இலங்கையில் தெகிவளையில் வசிக்கின்றார்.
சுபிக்ஷா
சுபிக்‌ஷா ஒரு இந்திய சங்கிலித் தொடர் சில்லறை விற்பனை கடைகள் ஆகும். இது 1600 விற்பனை நிலையங்களை கொண்டு இயங்கி வந்தது. மளிகை பொருட்கள், பழங்கள், காய்கறிகள், மருந்துகள் மற்றும் தொலைப்பேசிகளும் விற்பனை செய்து வந்தது. இது 1997 இல் செயல்படத் தொடங்கியது, 2009 ஆம் ஆண்டில் நிதி முறைகேடு மற்றும் கடுமையான பண நெருக்கடி காரணமாக மூடப்பட்டது.
ஆர் சுப்பிரமணியன் என்பவருக்கு சொந்தமான இந்த நிறுவனம் முன்னர் விஸ்வபிரியா நிதி சேவைகள் மற்றும் பத்திரங்கள் லிமிடெட் என்ற பெயரில் அழைக்கப்பட்டது. நிலையான வைப்புத்தொகை மற்றும் கடன் பத்திரங்கள் உள்ளிட்ட பல்வேறு திட்டங்களின் கீழ் ஆர் சுப்பிரமணியன் பொதுமக்களிடமிருந்து பணம் சேகரித்ததாக விசாரணையாளர்கள் தெரிவித்தனர். தனது படிப்புக்குப் பிறகு சிட்டி வங்கியில் சேர்ந்தார், ஆனால் 15 நாட்களுக்குள் விலகினார். பின்னர் அவர் ராயல் என்ஃபீல்டில் சேர்ந்தார், ஆனால் தனது சொந்தமாக தொழில் தொடங்கும் முயற்சியல் இரண்டு ஆண்டுகளுக்குப் பிறகு விலகினார். அவரது முதல் முயற்சி விஸ்வபிரியா என்ற பெயரில் நிதி சேவை மையத்தை நிறுவினார். இந்நிதி நிறுவனத்தின் மூலம் கிடைக்கப்பெற்ற நிதியின் மூலம் சுபிக்ஷா என்ற சங்கித்தொடர் சில்லறை வணிக கடைகளை தொடங்கினார்.
பெப்ரவரி 11, 2009 இல் இந்த நிறுவனம் தனது 1500 கிளைகளை மே 2009 இல் சேவைகளை நிறுத்தப் போவதாக அறிவித்தது.
சான்றுகள்
பகுப்பு:சென்னையை மையமாகக் கொண்ட நிறுவனங்கள்
தனுஜா
தனுஜா சமார்த் (Tanuja Samarth) பிறப்பு: செப்டம்பர் 23, 1943 ) தனுஜா' என்று பிரபலமாக அறியப்படும் இவர் இந்திய திரைப்பட நடிகை ஆவார்,  இவர் பெரும்பாலும் பாலிவுட் திரைப்படத் துறையில் பணியாற்றுகிறார்.  முகர்ஜி-சமார்த் குடும்பத்தைச் சேந்ர்தவரான இவர் நடிகை ஷோபனா சமார்த் மற்றும் தயாரிப்பாளரான குமார்சென் சமார்தின் மகள் ஆவார். இவர் திரைப்பட தயாரிப்பாளரான சோமு முகர்ஜியை திருமணம் செய்து கொண்டார்.  நடிகைகள் கஜோல் மற்றும் தனிஷா ஆகிய இரு மகள்கள் இவருக்கு உள்ளனர். .  இவர் இருமுறை பிலிம்பேர் விருதுகள் பெற்றுள்ளார்.  இவர் நடித்த படங்களில் " மெம்டிடி (1961),  சந்த் அவுர் சூரஜ் (1965), பஹ்ரேன் பிர் பி பை ஆயேங்கி (1966), ஜுவெல் தீப் (1967),  நை ரோஷினி (1967),  ஜீனி கி ரா (1969),  ஹாத்தி மேரா சாத்தி (1971), அனுபவ் (1971), மேரே ஜீவன் சாத்தி" (1972) மற்றும்  தோ சோர் (1972) போன்ற படங்கள் குறிப்பிடத்தக்கவையாகும்.. நடிகர்கள் சஞ்சீவ் குமார், ராஜேஷ் கன்னா மற்றும் தர்மேந்த்ரா ஆகியோருடன் இணைந்து 60 களின் பிற்பகுதியிலும் 70 களின் ஆரம்பத்திலும் பிரபலமாக இருந்தார்.
தனிப்பட்ட வாழ்க்கை
தனுஜா மராத்தி குடும்பத்தை சேர்ந்த நடிகை ஷோபனா சமார்த் மற்றும் தயாரிப்பாளரான குமார்சென் சமார் ஆகியோரின்  மகள் ஆவார். நடிகை நூதன் உட்பட மூன்று சகோதரர்கள் மற்றும் ஒரு சகோதரன் உள்ளனர். இவருடைய பாட்டி ராட்டன் பாலி மற்றும் அத்தை நளினி ஜெயவந்த் ஆகியோரும் நடிகைகளாவார்கள். தனுஜாவின் பெற்றோர் அவர் குழந்தையாக இருந்த சமயத்தில் பிரிந்தனர், ஷோபனா மோதிலால் என்ற நடிகருடன் இணைந்தார். ஷோபனா தனுஜா மற்றும் அவரது மூத்த சகோதரி நூதனுக்காக ஒரு படத்தை தயாரித்தார். இவரது இரண்டு சகோதரிகள்; சதுரா, ஒரு கலைஞர், ரேஷ்மா மற்றும் அவரது சகோதரர் ஜெய்தீப், நடிப்புலகிற்கு வரவில்லை.
தனுஜா தயாரிப்பாளர் ஷோமு முகர்ஜியை 1973 இல் திருமணம் செய்து கொண்டார். இவர்களுக்கு நடிகைகள் கஜோல் மற்றும் தனிஷா ஆகிய இரு மகள்கள் உண்டு. கஜோல் நடிகர் அஜய் தேவ்கானை மணந்தார். 64 வயதான ஷோமு 2008 ஏப்ரல் 10 அன்று மாரடைப்பால் காலமானார். தயாரிப்பாளகள் ஜோய் முகர்ஜி மற்றும் தேப் முகர்ஜி ஆகியோருக்கு இவர் அண்ணியாவார், நடிகைகள் மோனிஷ் பேகில், ராணி, ஷர்பானி மற்றும் இயக்குனர் அயன் முகர்ஜி போன்றோருக்கு அத்தையாவார்..
தொழில்
தனது மூத்த சகோதரி நூதனுடன் "ஹமாரி பேட்டி" என்ற திரைப்படத்தில் (1950)இல் குழந்தை நட்சத்திரமாக தனுஜா நடித்தார். பின்னர், இவரது சகோதரி நூதன் முன்னணி பாத்திரத்தில் நடிக்க இவரது தாயார் இயக்கிய "சப்லி" (1960) என்ற திரைப்படத்தில் அறிமுகமானார், ராஜ் கபூர், மதுபாலா மற்றும் கீதா பாலி போன்ற நடிகர்கள் நடித்த படமான கிதார் ஷர்மா இயக்கிய "ஹமாரி யாத் ஆயேகி" என்ற திரைப்படம் குறிப்பிடத்தக்கதாகும். .
ஷாஹித் லத்திப் இயக்கிய "பஹ்ரேன் பிர் பி பை ஆயேங்கி" (1966), அவரது ஆரம்பகால திரைப்படங்களில் ஒன்றாகும். குரு தத் குழுவினரின் "வோ ஹன்ஸ்கே மிலே ஹம்சே" பாடலில் தோன்றினார். மேலும், அவரது தொழில் வாழ்க்கையிலும் முக்கிய கதாபாத்திரங்கள் கிடைக்கத் துவங்கின. தனுஜா "ஜுவெல் தீப்" என்ற வெற்றிப்படத்தில் துணை நடிகையாக நடிக்க ஆரம்பித்தார். ஜிதேந்திராவுடன் நடித்து அதே ஆண்டில் வெளிவந்த "ஜீனே கி ரா" என்ற அடுத்த படமும் மிகப்பெரிய வெற்றி பெற்றது. தனுஜா பைசா யா பியார் என்ற படத்திற்காக சிறந்த துணை நடிகைக்கான பிலிம்பேர் விருது பெற்றார்.
"ஹாத்தி மேரா சாத்தி" (1971) என்ற படத்தின் வெற்றிக்கு பின்னர் "தூர் கி ராஹி, ''மேரே ஜீவன் சாத்தி", " சோர் " ,"ஏக் பார் மொசூக்கா டோ" (1972), "காம் சோர்" , "யாரானா", "குத்தார்" , மற்றும் "மசூம்"போன்ற பல படங்களில் நடித்துள்ளார்.. "பவித்ரா பாபா", "பூட் பங்லா"  மற்றும் "அனுபவ்" ஆகிய படங்களும் இவர் நடித்துள்ளார். "சாகோல்", "உனத் மைனா  மற்றும்  பிட்ரூரோன் ஆகிய மராத்தி படங்களிலிலும் நடித்துள்ளார்.
பல ஆண்டுகளாக நடித்து வந்த பின்னர், தனுஜா திரைப்படங்களில் இருந்து ஓய்வு பெற்றார், அவரது கணவர் இறந்தவுடன் தற்போது முன்னாள் நடிகர்களுடன் ஒரு சில படங்களில் நடித்து வருகிறார். "பியார் கி கஹானி'', "குதார் "(1982) போன்ற படங்களில் அமிதாப் பச்சன் கதாநாயகனாக நடிக்க அவருக்கு "(அண்ணி) வேடங்களில் நடிக்க வேண்டியிருந்தது. நடிகர் ராஜ் கபூரின் "பிரேம் ராக்" (1982) படத்தில் ஒரு துணை பாத்திரத்தில் நடித்தார்.''
வெளி இணைப்புகள்
பகுப்பு:1943 பிறப்புகள் பகுப்பு:வாழும் நபர்கள் பகுப்பு:மராத்தியர்கள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:21st-century Indian actresses
ஜெகதே சிறீகுமார்
சிறீகுமார் ஆச்சாரி என்பவர் இந்திய திரைப்பட நடிகர் ஆவார். இவரை ஜெகதே சிறீகுமார் என்று அறிகின்றனர். 500 கற்கும் மேற்பட்ட மலையாளத் திரைப்படங்களில் நடித்துள்ளார். இவர் நகைச்சுவை மற்றும் குணச்சித்திர கதாபாத்திரங்களில் நடித்துள்ளார்.
வெளி இணைப்புகள்
பகுப்பு:கேரள மாநில திரைப்பட விருது வென்றவர்கள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:மலையாளத் திரைப்பட இயக்குநர்கள் பகுப்பு:மலையாளத் திரைப்படப் பின்னணிப் பாடகர்கள்
ஆவலப்பம்பட்டி வரதராஜப்பெருமாள் கோயில்
ஆவலப்பம்பட்டி வரதராஜபெருமாள் கோயில் தமிழ்நாட்டில் கோயம்புத்தூர் மாவட்டம், ஆவலப்பம்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப் பெருமாள், ஸ்ரீதேவி, பூதேவி சன்னதிகளும், முருகன், விநாயகர், ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
போடோ கலாச்சாரம்
மதம்
போடோக்கள் பத்தூயிசம், போரோ பிரம்ம தர்மம், சைவ சமயம் ஆகியவற்றைப் பின்பற்றுகிறார்கள். ஒரு சிலர், முக்கியமாக பாப்டிஸ்டுகள் கிறிஸ்தவத்தை கடைப்பிடிக்கின்றனர்.
பாகுரும்பா
thumb| பாரம்பரிய உடையில் [[போடோ மக்கள்|போடோ பிவிசாகு பெண்கள்]] போடோக்கள் பாரம்பரியமாக பாகுரும்பா என்ற நடனமாடுகின்றனர். இந்த நடனத்துடன் பாகுரும்பா பாடலும் இடம் பெறுகிறது. மேலும், இரணச்சண்டி, கோரை தப்ரைனை, தாவோ திவி லவ்ங்னாய், குவிஜெமா ஹன்னாய், மவ்சக்லாங்நாய் போன்ற சுமார் 15லிருந்து 18 வகையான கெராய் நடனங்கள் உள்ளன.
இசைக் கருவிகள்
காம், சிபுங், செர்ஜா, ஜோதா, ஜப்ஸ்ரிங், கவாங், பிங்கி, ரீஜ். போன்ற பல வேறுபட்ட இசைக்கருவிகளை இவர்கள் பயன்படுத்துகிறார்கள்.
சிபுங் : இது ஒரு நீண்ட மூங்கில் புல்லாங்குழல் ஆகும். இது வட இந்திய புல்லாங்குழலில் இருப்பது போலல்லாமல் ஆறு துளைக்களுக்கு பதிலாக ஐந்து துளைகளை மட்டுமே கொண்டுள்ளது. மேலும் அதை விட மிக நீளமானது. ஆனால் இது மிகவும் குறைந்த தொனியை உருவாக்குகிறது.
செர்ஜா : இது வயலின் போன்ற கருவியாகும். இது ஒரு வட்டமான உடலைக் கொண்டுள்ளது. மேலும் முன்னோக்கி வளைந்திருக்கும்.
கவாங் : இது மூங்கில் குச்சிகளைக் கொண்டு கைகளால் தட்டப்படும் இரண்டு பகுதிகளைக் கொண்ட ஒரு இசைக் கருவியாகும்.
காம் : இது மரம் மற்றும் ஆட்டின் தோலால் ஆன நீண்ட முரசாகும்.
உணவு
போடோ மக்கள் அரிசியை தங்களது முக்கிய உணவாகக் கொண்டுள்ளனர். மீன் அல்லது பன்றி இறைச்சி போன்ற அசைவ உணவுகளையும் உண்கிறார்கள்.
பிவிசாகு
பிவிசாகு என்பது புத்தாண்டின் வருகையில் போடோ மக்களால் கொண்டாடப்படும் வசந்தகால விழாவாகும். எண்ணற்ற வண்ணங்களுக்கும் மகிழ்ச்சிக்கும் புகழ் பெற்ற இது ஏப்ரல் நடுப்பகுதியில் கொண்டாடப்படுகிறது. மக்கள் கொண்டாடும் மற்ற திருவிழாக்கள் ஹப்சா ஹதர்னை, வன்காம் குவர்ல்வி ஜனாய், டோமாஷி. அனைத்து கெராய் திருவிழாவிலும் பாடல், நடனம் மற்றும் முரசு ஆகியவையும் இணைந்தே மகிழ்ச்சியுடன் கொண்டாடப்படுகின்றன.
அரோனை
வலது|thumb| ஹஜோ (மலை) அகோர் (வடிவமைப்பு) உடன் பச்சை நிற அரோனாய் அரோனை என்பது ஒரு சிறிய தாவணியாகும். இதை ஆண்கள் மற்றும் பெண்கள் இருவரும் பயன்படுத்துகிறார்கள். அரோனாய் என்பது போரோ பாரம்பரியத்தின் அடையாளம் மற்றும் விருந்தினர்களை கௌரவிக்க, பரிசாக வழங்கப்படுகிறது. குளிர்காலத்தில் இதை உடலை சூடேற்றுவதற்காக கழுத்தில் சுற்றிக்கொள்கிறார்கள். பொதுவாக போரோ நடனத்தின் போது இது பயன்படுத்தப்படுகிறது. பண்டைய காலகட்டத்தில் போடோ வீரர்கள் அரோனாயை போர்க்களத்தில் ஒரு இடைக் கச்சையாக பயன்படுத்தினர். போரின் போது, போடோ பெண்கள் ஒரே இரவில் அரோனாயை நெசவு செய்து போர்க்களத்திற்கு புறப்படும்போது அதை வீரர்களுக்கு வழங்குவர்.
டோகோனா
டோகோனா என்பது போரோ பெண்களின் பாரம்பரிய உடையாகும். பொதுவாக டோகோனாவின் நீளம் 3 மீட்டர் (மீ) மற்றும் அகலம் 1.5 மீட்டர் (மீ) ஆகும், சில நேரங்களில் அது உடலின் உருவத்தைப் பொறுத்தது. இடுப்புக்கு மேல் ஒரு சுற்று உடுத்தியவதன் மூலம் முழு உடலையும் மார்பிலிருந்து கால்கள் வரை மறைக்க இது அணியப்படுகிறது. டோகோனாவில் அகோர் வகைகள் (வடிவமைப்பு) மற்றும் பல்வேறு வகையான வண்ணங்களால் நெசவு செய்யப்படுகின்றன.
இதனையும் காண்க
போடோ மக்கள்
குறிப்புகள்
பகுப்பு:இந்தியப் பண்பாடு பகுப்பு:அசாம் வரலாறு
சக்தி (1997 திரைப்படம்)
சக்தி (sakthi) 1997 ஆம் ஆண்டு வினீத் மற்றும் யுவராணி நடிப்பில், ஆர். ரகுராஜ் இயக்கத்தில், கே. டி. குஞ்சுமோன் தயாரிப்பில், ஆர். ஆனந்த் இசையில் வெளியான தமிழ்த் திரைப்படம்.
கதைச்சுருக்கம்
திருமணமாகாத பெண்ணான சீதாலட்சுமி (ராதிகா) கர்ப்பமாக இருக்கிறாள். அதற்குக் காரணம் யாரென்பதை கூற மறுக்கிறாள். கிராமத்தின் தலைவரான பெரியய்யா (விட்டல் ராவ்) அவளைக் கிராமத்தைவிட்டுத் தனியே ஒரு குடிசையில் வசிக்கும் தண்டனையளிக்கிறார். அவளுக்குப் பிறக்கும் குழந்தையை வேறு ஒரு ஊரில் கொடுத்து வளர்க்கச் சொல்கிறார். அவளது கர்ப்பத்திற்கு காரணமான தர்மராஜூக்கு (சிவகுமார்) வரலக்ஷ்மியுடன் (விஜி) திருமணம் நடைபெறுகிறது.
பல வருடங்களுக்குப் பிறகு அந்தக் குழந்தை வளர்ந்து இளைஞன் சக்தியாக (வினீத்) அந்த ஊருக்குத் திரும்புகிறான். அந்த ஊர் கோயிலில் வேலைக்குச் சேர்கிறான். அவன் தன்னை யாருமற்ற அனாதை என்றே எண்ணியுள்ளான். சக்தியும் அதே ஊரைச் சேர்ந்த ராணியும் (யுவராணி) ஒருவரையொருவர் விரும்புகின்றனர். வரலட்சுமியின் சகோதரன் சேதுபதியின் (நிழல்கள் ரவி) திட்டத்தின்படி அந்தக் கோயிலின் கலசத்தைத் திருட வரும் கொள்ளையர்களின் முயற்சி சக்தியால் தடுக்கப்படுகிறது. ஆனால் இரண்டாவது முறை சேதுபதி அக்கலசத்தை திருடிவிடுகிறான். அந்தப்பழி சக்தியின் மீது விழுகிறது. அவனை கோயில் வேலையிலிருந்து நீக்குகிறார் பெரியய்யா. சக்திக்கு தன் பெற்றோர்கள் யார் என தெரியவருகிறது. அதன் பின் தான் நிரபராதி என்று நிரூபித்தானா? அவனது பெற்றோர் அவனை ஏற்றுக்கொண்டனரா? தன் காதலியைத் திருமணம் செய்தானா? என்பது மீதிக்கதை.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1997 தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:வடிவேலு நடித்த திரைப்படங்கள்
சுரேந்திர சௌராசியா
சுரேந்திர சௌராசியா (Surendra Chaurasia) இந்தியாவைச் சேர்ந்த ஓர் அரசியல்வாதியாவார். 1989 ஆம் ஆண்டு சூலை மாதம் 22 ஆம் தேதி உத்திரபிரதேச மாநிலத்தில் உள்ள தியோரியா மாவட்டத்தில் குசாகரி என்னும் ஊரில் பிறந்தார். ஒரு விவசாயியாக இருந்த இவர் பாரதிய சனதா கட்சியின் அரசியல்வாதியாக மாறினார். உத்தரபிரதேசத்தின் தியோரியா மாவட்டத்தில் 2022 ஆம் ஆண்டு நடைபெற்ற தேர்தலில் ராம்பூர் கர்கானா சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினரானார்.
ஆரம்ப வாழ்க்கை மற்றும் தொழில்
உத்தரபிரதேச மாநிலம், தியோரியா மாவட்டம், ராம்பூர் கர்கானா சட்டமன்றத் தொகுதியில் உள்ள குசாகரியில் வசிக்கும் சுரேந்திர சௌராசியா, இந்து யுவ வாகினி அமைப்பின் மூலம் அரசியலைத் தொடங்கினார். தேர்தல் ஆணையத்திடம் தாக்கல் செய்யப்பட்ட தேர்தல் வாக்குமூலத்தின்படி இவரது தொழில், விவசாயம் மற்றும் வணிகம் ஆகும். மூத்த வேட்பாளரான கசாலா லாரியை தோற்கடித்ததன் மூலம் உத்தரபிரதேச சட்டமன்றத்தில் இளைய சட்டமன்ற உறுப்பினர் என்ற சிறப்பைப் பெற்றார்.
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:உத்தரப் பிரதேச நபர்கள்
கிருத்திகா பாண்டே
கிருத்திகா பாண்டே (Kritika Pandey) ஓர் இந்திய எழுத்தாளர் ஆவார். சிறுகதை எழுத்தாளராக நன்கு அறியப்படுகிறார். புது மெக்சிகோவிலுள்ள எலன் உர்லிட்சர் அறக்கட்டளையிடமிருந்து 2021 ஆம் ஆண்டுக்கான குடியிருப்பு உதவித் தொகையைப் பெற்றார். 2016 மற்றும் 2018 ஆம் ஆண்டுகளில் பொதுநலவாய சிறுகதைப் பரிசுக்குரியவராகத் தேர்ந்தெடுக்கப்பட்டார். கிருத்திகா பாண்டே இந்தியாவிற்கான பொதுநலவாய சிறுகதை பரிசை 2020 ஆம் ஆண்டு வென்றார்.
மார்ச்சநாயக்கன்பாளையம் பிரளியம்மன் கோயில்
மார்ச்சநாயக்கன்பாளையம் பிரளியம்மன் கோயில் தமிழ்நாட்டில் கோயம்புத்தூர் மாவட்டம், மார்ச்சநாயக்கன்பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உதயன் (திரைப்படம்)
உதயன் 2011 இல் வெளிவந்த தமிழ்த் திரைப்படமாகும். இதில் அருள்நிதி, பிரணிதா சுபாஷ் சந்தானம் ஆகியோர் முக்கிய கதாபாத்திரங்களில் நடித்திருக்கின்றனர். 29 ஜூன் 2011 இல் இப்படம் திரையரங்கு வந்தது.
ஆதாரங்கள்
பகுப்பு:இந்தியத் தமிழ்த் திரைப்படங்கள் பகுப்பு:2011 தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:அருள்நிதி நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:சிங்கமுத்து நடித்த திரைப்படங்கள்
கோவை மதுரை வீரன் பட்டத்தரசியம்மன் கோயில்
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மதுரைவீரன், பட்டத்தரசியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி வழிபாடு நடக்கிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பானு சிறீ மகேரா
திரையுலக வாழ்க்கை
பானு அமிருதசரசு, பஞ்சாப் இடத்தை சேர்ந்தவர். தேராதூன், உத்தராகண்டம் எனுமிடத்தில் பள்ளி படிப்பை முடித்தார். பிறகு மும்பை, மகாராட்டிரம் எனுமிடத்தில் குடிபெயர்ந்தனர். மாடலிங் துறையில் பட்டையபடிப்பினை முடித்தார். தன்னுடைய திரை வாழ்க்கையை விளம்பரங்களில் மாடலாக நடிப்பிலிருந்து தொடங்கினார்.
குணசேகர் எனும் இயக்குனரின் தெலுங்கு திரைப்படமான வருடு என்பதில் முதலில் நடித்தார். இத்திரைப்படத்தில் அல்லு அர்ஜுன் மற்றும் ஆர்யா ஆகியோர் நடித்திருந்தனர்.
இத்திரைப்படத்தில் அல்லு அர்ஜுன் திருமணம் செய்து கொள்வார். ஆனால் முகத்தினை மட்டும் பார்த்த நிலையில் ஆர்யா பானுவை கடத்திச்சென்றுவிடுவார். இக்கதையின் மையமாக பானுவின் கதாப்பாத்திரம் அமைந்தது.
அபிராமி கோயில் பத்து திருக்காமேஸ்வர சுவாமி கோயில்
அபிராமி கோயில் பத்து திருக்காமேஸ்வர சுவாமி கோயில் தமிழ்நாட்டில் மயிலாடுதுறை மாவட்டம், அபிராமி கோயில் பத்து என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரும்காமேஸ்வரர், பாலசுகாம்பாள் அபிராமி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அசிட்டோ ஐதராக்சமிக் அமிலம்
அசிட்டோ ஐதராக்சமிக் அமிலம் (Acetohydroxamic acid) என்பது C2H5NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து இலித்தோசிடேட்டு என்ற வணிகப்பெயரால் அழைக்கப்படுகிறது. பல்வேறு பாக்டீரியா மற்றும் தாவரங்களில் உள்ள யூரியேசு நொதியை தடுக்கும் திறன் கொண்ட மருந்தாக இது செயல்படுகிறது. பொதுவாக சிறுநீர் பாதை தொற்றுகளை நீக்க இதைப் பயன்படுத்துவார்கள். யூரியா மூலக்கூறையே ஒத்திருந்தாலும் யூரியேசு நொதியால் இதை நீராற்பகுக்க இயலுவதில்லை. இதன் விளைவாக தடுப்பு போட்டியினால் பாக்டீரியாவின் வளர்சிதை மாற்றம் பாதிக்கப்படுகிறது.
அநாதை மருந்து
1983 ஆம் ஆண்டு அமெரிக்க உணவு மற்றும் மருந்து நிர்வாக அமைப்பு அசிட்டோ ஐதராக்சமிக் அமிலத்தை ஓர் அநாதை மருந்தாக அங்கீகரித்தது. புதியதாக இயற்றப்பட்ட அநாதை மருந்துகள் சட்டம் இதற்கான ஒப்புதலை அளிக்கிறது. வணிகமுறையில் வளர்ச்சி பெறாத மருந்துகள் அநாதை மருந்துகள் எனப்படுகின்றன. சுட்ரூவைட்டு சிறுநீரகக் கற்கள் சிகிச்சையில் இம்மருந்து பயன்படுகிறது. நிலையான வேதிச் சேர்மம் என்பதால் அசிட்டோ ஐதராக்சமிக் அமிலத்திற்கு காப்புரிமை எதுவும் வழங்கப்படவில்லை.
மேற்கோள்கள்
பகுப்பு:ஐதரோ ஆக்சமிக் அமிலங்கள் பகுப்பு:அநாதை மருந்துகள்
அண்டால்சிடாசின் அமைதி உடன்பாடு
மன்னரின் அமைதி உடன்பாடு (கிமு 387) என்பது பாரசீக மன்னர் இரண்டாம் அர்தசெராக்சால் உத்தரவாதம் அளிக்கப்பட்ட ஒரு அமைதி உடன்பாடாகும். இது பண்டைய கிரேக்கத்தில் கொரிந்தியப் போரை முடிவுக்குக் கொண்டுவந்தது. அகாமனிசிய பாரசீகத்தின் அரசனுடன் ஒப்பந்தத்தின் விதிமுறைகள் குறித்து பேச்சுவார்த்தை நடத்த சூசாவுக்குப் பயணித்த எசுபார்த்தன் தூதர் அண்டால்சிடாசின் பெயரால், இந்த ஒப்பந்தம் அண்டால்சிடாசின் அமைதி உடன்பாடு (Peace of Antalcidas) என்றும் அழைக்கப்படுகிறது. இந்த ஒப்பந்தம் பழங்காலத்தில் மிகவும் பொதுவாக மன்னரின் அமைதி உடன்பாடு என்று அழைக்கப்பட்டது, இது பாரசீக செல்வாக்கின் ஆழத்தைக் காட்டுகிறது, ஏனெனில் பாரசீகர்கள் கொடுத்த தங்கமே முந்தைய போருக்கு உந்து விசையாக இருந்தது. முதல் பெலோபொன்னேசியப் போரை முடிவுக்குக் கொண்டுவந்த முப்பது ஆண்டு அமைதி ஒப்பந்தத்தைப் போன்றே இந்த ஒப்பந்தமும் ஒரு பொது அமைதி ஒப்பந்தத்தின் ஒரு வடிவமாகும்.
போரின் முடிவு
கிமு 387 வாக்கில், கொரிந்தியப் போரின் மையமானது கிரேக்க நிலப்பரப்பில் இருந்து ஏஜியன் பகுதிக்கு இடம் மாறியது. அங்கு ஏதெனிய தளபதி திராசிபுலசின் தலைமையின்ல் ஏதெனியன் கடற்படை ஏஜியன் முழுவதும் பல நகரங்களை வெற்றிகரமாக ஏதெனியன் கட்டுப்பாட்டின் கீழ் வைத்திருந்தது. மேலும் சைப்பிரசு மன்னர் எவகோரசுடன் இணைந்து செயல்பட்டது. சைப்பிரசு மன்னர் எவகோரசு பாரசீகத்திற்கு எதிரியாக இருந்ததாலும், பல ஏதெனிய வெற்றிகள் பாரசீக நலன்களுக்கு அச்சுறுத்தலாக இருந்ததாலும், ஏதென்சின் முன்னேற்றங்களால் கொண்ட கவலையால் அர்தசெர்க்சை ஏதென்ஸ் மற்றும் அவரது கூட்டாளிகளுக்கு அளித்துவந்த ஆதரவை எசுபார்த்தாவின் பக்கம் திருப்பக் காரணமாயிற்று. எசுபார்த்தன் கடற்படையின் தளபதியான அண்டால்சிடாசு மற்றும் பாரசீக ஆளுநரான திரிபாசசுடன் சூசாவுக்கு வரவழைக்கப்பட்டனர். அங்கு, எசுபார்த்தன்களும் பாரசீகர்களும் போரை முடிவுக்குக் கொண்டுவருவதற்கான ஒப்பந்தத்தை உருவாக்கினர். link=//upload.wikimedia.org/wikipedia/commons/thumb/a/a7/Western_part_of_the_Achaemenid_Empire.jpg/220px-Western_part_of_the_Achaemenid_Empire.jpg|thumb| அண்டால்சிடாசு அமைதி பேச்சுவார்த்தை நடத்த சூசாவுக்கு சென்ற பாதை. ஏதெனியர்களை பேச்சுவார்த்தைக்கு சம்மதிக்கவைக்க, அண்டால்சிடாசு தனது 90 கப்பல்களை எலஸ்பாண்டிற்கு கொண்டுவந்து நிறுத்தினார். அந்தப் படைகளால் கருங்கடல் பகுதியிலிருந்து ஏதெனியர்கள் தானியங்களை இறக்குமதி செய்யும் வணிகப் பாதைகளை அச்சுறுத்த முனையலாம். கிமு 404 இல், எசுபார்த்தன்கள் எலஸ்பாண்டை தங்கள் கட்டுப்பாட்டில் கொண்டுவந்தபோது, ஏதெனியர்கள் தங்களுக்கு ஏற்பட்ட பேரழிவுகரமான தோல்வியை மனதில் கொண்டு, பேச்சுவார்த்தைக்கு வர ஒப்புக்கொண்டனர். இதனால் ஏதென்சு இல்லாமல் எசுபார்த்தாவுடன் போராட விரும்பாத தீப்ஸ், கொரிந்து, ஆர்கோஸ் போன்றவையும் பேச்சுவார்த்தைக்கு வரும் நிலைக்கு தள்ளப்பட்டன. எசுபார்த்தாவில் நடந்த ஒரு அமைதி மாநாட்டில், அனைத்து தலைவர்களும் அர்தாசெர்க்சு விதித்த நிபந்தனைகளுக்கு ஒப்புக்கொண்டனர்.
அமைதி உடன்பாட்டின் விதிமுறைகள்
link=//upload.wikimedia.org/wikipedia/commons/thumb/7/78/Artaxerxes_II_relief_detail.jpg/150px-Artaxerxes_II_relief_detail.jpg|இடது|thumb| அண்டால்சிடாசின் அமைதி உடன்பாட்டுக்கு அகாமனசிய மன்னர் [[இரண்டாம் அர்தசெராக்சஸ்|இரண்டாம் அர்தசெகசு உத்தரவாதம் அளித்தார்.]] அரசரின் அமைதி உடன்பாட்டில் மிகவும் குறிப்பிடத்தக்க அம்சம் அதில் பிரதிபலிக்கும் பாரசீக செல்வாக்கு ஆகும். செனபோனால் பதிவு செய்யப்பட்ட அமைதி உடன்பாட்டின் விதிமுறைகளை நிறுவிய பாரசீக ஆணை இதை தெளிவாகக் காட்டுகிறது: "ஆசியாவில் உள்ள கிளாசோமினே போன்ற நகரங்களும், அப்பகுதியில் உள்ள சைப்ரசு போன்ற தீவுகளும் தனக்குச் சொந்தமானதாக இருக்க வேண்டும் என்றும், லெம்னோஸ், இம்ப்ரோஸ், ஸ்கைரஸ் தவிர, சிறிய மற்றும் பெரிய மற்ற கிரேக்க நகரங்கள் தன்னாட்சியாக விடப்பட வேண்டும். மேலும் இவை (லெம்னோஸ், இம்ப்ரோஸ், ஸ்கைரஸ்) பழையபடி ஏதெனியர்களுக்கு சொந்தமானதாக இருக்க வேண்டும், என்று மன்னர் அர்தசெராக்சஸ் நினைக்கிறார். ஆனால் இவ்விரு தரப்பினரில் யார் இந்த அமைதி உடன்பாட்டை ஏற்கவில்லையோ, அவர்கள் மீது நானும் இந்த உடன்பாட்டை விரும்புவோருடன் இணைந்து, தரை வழியாகவும், கடல் வழியாகவும், கப்பல்களாலும் பணத்தாலும் போர் செய்வேன்."
விளைவுகள்
அமைதி உடன்பாட்டின் மிகப்பெரிய விளைவாக ஐயோனியா மற்றும் ஏஜியன் பகுதிகள் மீது உறுதியான கட்டுப்பாடை பாரசீகம் மீண்டும் பெற்றது. 5 ஆம் நூற்றாண்டில் டெலியன் கூட்டணியால் ஏஜியன் கடற்கரைப் பகுதியிலிருந்து விரட்டப்பட்ட பாரசீகர்கள் பெலோபொன்னேசியப் போரின் பிற்பகுதியிலிருந்து தங்கள் பழைய ஆதிக்கப்பகுதிகளை மீட்டெடுத்தனர். மேலும் அப்போது கிரேக்கத்திற்கு தன் விதிமுறைகளை ஆணையிடும் அளவுக்கு வலுவாகவும் ஆயினர். பேரரசர் அலெக்சாந்தர் காலம் வரை இந்த வலிமையான நிலையை அவர்கள் தக்க வைத்துக் கொண்டனர். link=//upload.wikimedia.org/wikipedia/commons/thumb/e/e8/Tiribazos_portrait.jpg/220px-Tiribazos_portrait.jpg|இடது|thumb| அகாமனசிய தரப்பில் ஆளுநர் திரிபாசோசால் அமைதி பேச்சுவார்த்தை நடத்தப்பட்டது. அமைதியைப் பாதுகாப்பதற்கும் செயல்படுத்துவதற்கும் தங்களுக்கு உள்ள பொறுப்பைப் பயன்படுத்தி, எசுபார்த்தன்கள் தங்களுக்கு அரசியல் அச்சுறுத்தல்களாக உணர்ந்த நகர அரசுகளுக்கு எதிராக பல போர்த் தொடர்களைத் தொடங்கினார்கள். கி.மு 382 இல் வடகிழக்கு கிரேக்கத்தில் பெடரலிஸ்ட் கால்சிடியன் கூட்டணியை உடைப்பதற்கான போர்த் தொடர் மிகப்பெரிய தலையீடு ஆகும். இதுபோன்ற பல தலையீடுகளை எசுபார்த்தா மேற்கொண்டது.
கிரேக்கத்தில் அமைதியைக் கொண்டுவருவதில் பாரசீக அரசின் அமைதி உடன்பாடு வெற்றிபெறவில்லை. பெலோபிடாஸ் மற்றும் அவரது தோழர்கள் லாகோனிசிங் கொடுங்கோலர்களைக் கொன்றதன் மூலம் 379 இல் தீப்சை விடுவித்தனர். 382 இல் ஒலிந்தசுக்கு எதிரான போர்த் தொடருக்குப் பிறகு ஏதெனியன் கடற்படை புத்துயிர் பெற்றது. அடுத்த இரண்டு தசாப்தங்களில் அமைதியை மீட்டெடுப்பதற்கான இடைப்பட்ட முயற்சிகளும் தொடர்ந்தன. எசுபார்தாவுக்கு அதிகாரங்களை வழங்கியதால் அதை அது மற்ற அரசுகள் மீது பயன்படுத்தும்போது அவற்றைக் கோபமடையச் செய்வதன. அவை ஒப்பந்தத்தின் அழிவுக்கான விதைகளாக ஆயின. மேலும் கிரேக்ககத்தில் ஒரு நிலையான போர் பதட்டம் தொடர்ந்து இருந்தது.
குறிப்புகள்
பகுப்பு:கிமு 387 பகுப்பு:பண்டைய கிரேக்கம் சம்பந்தப்பட்ட போர்கள் பகுப்பு:அகாமனிசியப் பேரரசின் ஒப்பந்தங்கள்
அருள்மொழி தேவன் விஸ்வநாத சுவாமி கோயில்
அருள்மொழி தேவன் விஸ்வநாத சுவாமி கோயில் தமிழ்நாட்டில் நாகபட்டினம் மாவட்டம், அருள்மொழி தேவன் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
பாண்டிய வெள்ளாளர்
பாண்டிய வேளாளர் (Pandiya Vellalar) இனமானது தமிழைத் தாய்மொழியாகக் கொண்ட சமூகங்களுள், பாண்டிய நாட்டில் வெள்ளாளர்கள் தங்களை பாண்டிய வேளாளர்கள் என்று அழைத்துக் கொண்டனர். சோழநாட்டில் சோழிய வேளாளர் மற்றும் சேரநாட்டில் சேரகுல வேளாளர் போன்று பாண்டிய நாட்டில் பாண்டிய வேளாளர்கள். இவர்கள் பிள்ளை பட்டம் கொண்டவர்கள்.
பாண்டிய வெள்ளாளர் கோத்திரங்கள்
பாண்டிய வேளாளர் கோகோத்திரங்கள்
கீழே வரும் கூட்டங்கள் பாண்டிய மண்டலத்தை சார்ந்த பாண்டிய வேளாளர்களின் கூட்டங்கள் ஆகும்.
மலேசியாவின் உள்ளாட்சி மன்றங்கள்
மலேசிய உள்ளாட்சி மன்றங்கள் (மலாய்: Kerajaan Tempatan di Malaysia அல்லது Pihak Berkuasa Tempatan; ஆங்கிலம்: Local Government in Malaysia; சீனம்:马来西亚地方政府; ஜாவி: کراجاءن تمڤتن دمليسيا ) என்பது மலேசியாவில் உள்ள ஓர் அரசாங்க அமைப்பு முறைமை ஆகும். இந்த அமைப்பு முறைமையின் கீழ்; மலேசியாவில் உள்ள உள்ளாட்சி மன்றங்களை, மலேசியாவின் மாநிலங்கள் மற்றும் கூட்டாட்சி பிரதேசங்கள் நிர்வாகம் செய்கின்றன.
மலேசிய அரசியலமைப்பில் (Constitution of Malaysia) வழங்கப்பட்டுள்ள சட்டத் திட்டங்களின்படி, மலேசியக் கூட்டரசு பிரதேசங்களில் உள்ள உள்ளாட்சி மன்றங்களைத் தவிர, மற்ற அனைத்து உள்ளாட்சி மன்றங்களும், அந்தந்த மாநில அரசாங்கங்களின் அதிகார வரம்பிற்குள் வருகின்றன்.
மலேசிய வீட்டுவசதி மற்றும் உள்ளாட்சி அமைச்சகம், மலேசியா முழுவதும் உள்ள உள்ளாட்சி மன்றங்களின் நடைமுறைகளை ஒருங்கிணைத்துத் தரப் படுத்துவதில் முதன்மைப் பங்கு வகிக்கிறது.
பொது
மலேசிய உள்ளாட்சி மன்றங்களுக்குச் சட்டங்களை இயற்றவும்; விதி முறைகளை உருவாக்கவும்; மதிப்பீட்டு வரிகளை (Assessment Tax) வசூலிக்கவும் அதிகாரம் உள்ளது. அதே வேளையில், அவற்றின் அதிகார எல்லைக்குள் எந்தவொரு வணிகத்திற்கும் உரிமங்கள் வழங்கவும்; அனுமதிகள் வழங்கவும் உரிமைகள் உள்ளன.
அத்துடன் அவற்றின் அதிகார வரம்பிற்கு உட்பட்ட பகுதிகளை நிர்வகித்தல்; திட்டமிட்டு அபிவிருத்தி செய்தல்; பொதுமக்களுக்கான அடிப்படை வசதிகளைச் செய்து கொடுத்தல்; கழிவுகள் மற்றும் குப்பைகளை அப்புறப் படுத்துதல் போன்ற கடப்பாடுகளும் அந்த உள்ளாட்சி மன்றங்களுக்கு உள்ளன.
உள்ளூர் அதிகார மன்றங்கள்
ஓர் அரசு ஊழியர் ஓர் உள்ளாட்சி மன்றத்தின் தலைவராக நியமிக்கப் படுகிறார். உள்ளாட்சி மன்றங்கள்; பொதுவாக உள்ளூர் அதிகார மன்றங்கள் (மலாய்: Pihak Berkuasa Tempatan PBT) என்று அழைக்கப் படுகின்றன.
கிராமப்புற மாவட்ட உள்ளாட்சி மன்றம் மற்றும் நகராட்சியின் தலைவர் யாங் டி பெர்துவா (Yang Di-Pertua) என்று அழைக்கப் படுகிறார். நகராட்சி அல்லது மாநகராட்சிகளின் தலைவர்; டத்தோ பண்டார் (Datuk Bandar) என்றும் மேயர் (Mayor) என்றும் அழைக்கப் படுகிறார்.
உள்ளாட்சி மன்றங்களின் வகை
புள்ளி விவரங்கள்: மலேசிய உள்ளாட்சி, வீட்டுவசதி அமைச்சகம்
வரலாற்றுப் பின்னணி
மலேசியாவில் உள்ள அரசு அமைப்பு (Government System) பிரித்தானியக் காலனித்துவத்தின் பாரம்பரியத்தைச் சார்ந்தது. அதன் பல சட்டத் திட்டங்கள் பிரித்தானியச் சட்டங்களில் இருந்து பெறப்பட்டவை. மற்றும் அவற்றின் மாதிரியில் வடிவம் அமைக்கப் பட்டவை.
பினாங்கு நகராட்சிப் பகுதி
1801-ஆம் ஆண்டில் பிரித்தானியர்கள், பினாங்கில் ஒரு மதிப்பீட்டாளர் குழுவை (Council of Assessors) நிறுவினர். அந்தக் குழு, பினாங்கு நகராட்சிப் பகுதியைத் திட்டமிடுதல் மற்றும் மேம்படுத்துதல் ஆகிய செயல்பாடுகளில் ஈடுபட்டது.
அதுவே அன்றைய மலாயாவில், உள்ளூராட்சி அரசாங்கத்தின் அடிப்படைத் தொடக்கமாக அமைந்தது. பினாங்கிற்குப் பிறகு, உள்ளூராட்சி மன்றங்கள் மலாக்காவில் தொடங்கப் பட்டன. அடுத்து கூட்டாட்சி (Federated Malay States) மற்றும் கூட்டாட்சி அல்லாத மலாய் மாநிலங்களிலும் (Unfederated Malay States) தொடர்ந்தன. இறுதியாக சரவாக் இராச்சியம் மற்றும் வடக்கு போர்னியோ (சபா) வரை நீட்டிக்கப்பட்டது.
உள்ளாட்சி மன்றங்களின் வகைகள்
மலேசியாவில் தற்போது நான்கு வகையான உள்ளாட்சி மன்றங்கள் உள்ளன.
உள்ளூராட்சிகள்
தற்போது மலேசியாவில் மொத்தம் 155 உள்ளூராட்சிகள் உள்ளன. அவற்றின் பிரிவுகள்:
1973 மறுசீரமைப்புக்கு முன்னர்
1973-ஆம் ஆண்டில் மலேசிய உள்ளாட்சி மன்றங்கள் மறுசீரமைப்பு செய்யப்பட்டன. அதற்கு முன்னர் மலேசிய உள்ளாட்சி மன்றங்களில், 6 வகையான உள்ளாட்சிகள் இருந்தன. உள்ளாட்சிப் பதவிகளும் உள்ளாட்சிகளுக்குப் பெயர் வைப்பதிலும் மாநிலத்திற்கு மாநிலம் மாறுபட்டு இருந்தன.
அப்போது மலேசியாவில் இருந்த உள்ளாட்சி மன்றங்களின் எண்ணிக்கை 418. அவை கீழ்க்கண்ட பெயர்களில் செயல்பட்டன:
நிலை அளவுகோல்கள்
ஒரு நகராட்சிக்கு மாநகராட்சி நிர்வாகத் தகுதியை (City Status) வழங்குவதற்கும் சில அடிப்படை அளவுகோல்கள் உள்ளன. அவற்றில் மிக முக்கியமானவை:
நகராட்சி நிர்வாகத் தகுதியை (Municipal Status) வழங்குவதற்கும் குறைந்தபட்ச அளவுகோல்கள் உள்ளன.
மேலும் காண்க
பகுப்பு:மலேசியா பகுப்பு:மலேசியாவின் உள்ளாட்சி மன்றங்கள் பகுப்பு:மலேசியாவில் சட்டம்
கோவை அன்னூரம்மன் கோயில்
கோவை அன்னூரம்மன் கோயில் தமிழ்நாட்டில் கன்னியாகுமரி மாவட்டம், கோவை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அன்னூரம்மன், அம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாடகன்
பாடகன் (Paadagan) 1983 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது இந்தி மொழியில் வெளிவந்த சணம் தெரி கசம் (Sanam Teri Kasam) என்ற திரைப்படத்தின் தமிழ் மொழிமாற்றுத் திரைப்படம் ஆகும். நரேந்திர பேடி இயக்கத்தில் வெளிவந்த இத்திரைப்படத்தில் கமல்ஹாசன், ரீனா ராய் மற்றும் பலர் நடித்திருந்தனர். சணம் தெரி கசம் இந்தியில் 175 நாட்கள் மேல் ஓடிய வெற்றி திரைப்படமாகும்.
வெளி இணைப்புகள்
பகுப்பு:கமல்ஹாசன் நடித்துள்ள திரைப்படங்கள் பகுப்பு:1983 திரைப்படங்கள் பகுப்பு:இந்தித் திரைப்படங்கள்
கொள்ளைக்காரன் மகன்
கொள்ளைக்காரன் மகன் 1968 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.
பெத்தட ஹுலி என்ற தலைப்பில் 1965 ஆம் ஆண்டு வெளியான கன்னடப்படத்தின் தமிழாக்கமே இத்திரைப்படமாகும். ஏ. வி. சேஷகிரி ராவ் இயக்கத்தில் வெளியான இத்திரைப்படத்தில் ராஜ்குமார், கே. எஸ். அஸ்வத், ஜெயந்தி, எம். பி. சங்கர், உதயகுமார் ஆகியோர் நடித்திருந்தனர். டி. ஜி. லிங்கப்பா இசையமைத்த இத்திரைப்படத்தின் கதை, வசனம் பாடல்களை கே. தேவநாராயணன் எழுதியிருந்தார்.
மேற்கோள்கள்
பகுப்பு:1968 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
எப்ரிமோவைட்டு
இது 1989 இல் உருசியாவில் உள்ள தெற்கு யூரல் மலைப்பகுதியின் செலியபின்சிக் நிலக்கரிப் பள்ளத்தாக்கில் கண்டுபிடிக்கப்பட்டது. உருசிய நிலவியாலாளர் அண்டோனோவிச்சு யெப்ரிமோவின் (1907-1972) பெயர் இக்கனிமத்திற்கு சூட்டப்பட்டது. மேலும் ஐரோப்பாவின் பல்வேறு நிலக்கரி சுரங்கப் பகுதிகளிலும் காணப்படுவதாக தெரிவிக்கப்பட்டுள்ளது. பௌசிங்கௌல்டைட்டு, மாசுகாக்னைட்டு, இயற்கை கந்தகம், கிளாடுனோவைட்டு போன்ற கனிமங்களுடன் சேர்ந்து எப்ரிமோவைட்டு கிடைக்கிறது.
ஓமிலைட்டு
மேற்கோள்கள்
பகுப்பு:கால்சியம் கனிமங்கள் பகுப்பு:இரும்புக் கனிமங்கள் பகுப்பு:மக்னீசியக் கனிமங்கள் பகுப்பு:போரேட்டு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:சிலிக்கேட்டு கனிமங்கள் பகுப்பு:நெசோசிலிக்கேட்டுகள்
என் புருசன் எதிர்வீட்டுப் பொண்ணு
என் புருசன் எதிர்வீட்டுப் பொண்ணு 2004 ஆம் ஆண்டு பாண்டியராஜன், சங்கவி, ராதிகா சௌத்ரி, மற்றும்  அபிநய ஸ்ரீ ஆகியோரின் நடிப்பில் பரணி குமார் இயக்கத்தில், எஸ். பி. பூபதி இசையில், குறைந்த பொருட்செலவில் ஆரூர் அமுதா தயாரிப்பில் வெளியான தமிழ் நகைச்சுவைத் திரைப்படம்.
கதைச்சுருக்கம்
பால்காரரான பாண்டியன் (பாண்டியராஜன்) தன் மனைவியைப் பிரிந்து தன்னுடைய பாட்டியுடன் (பரவை முனியம்மா) வசித்துவருகிறார். அவன் வீட்டிற்கு எதிர்வீட்டில் வசித்துவருபவள் ரேகா (சங்கவி). அவள் பாண்டியனை தன் உறவினரைப் போல் எண்ணி பழகி வருகிறாள். பக்கத்துக்கு கிராமத்தில் வசித்துவரும் பாண்டியனுடைய மாமா மாணிக்கத்தின் (அலெக்ஸ்) இரண்டு மகள்கள் பார்வதி (ராதிகா சௌத்ரி)மற்றும் மீனாட்சி (அபிநயஸ்ரீ). பார்வதி அமைதியான குணமுள்ள பெண். மீனாட்சி முன் கோபமுடையவள்.
சில மாதங்களுக்கு முன்புதான் பாண்டியனுக்கும் பார்வதிக்கும் திருமணம் நடந்தது. தன் திருமணக் கொண்டாட்டத்தின் போது அளவுக்கு அதிகமாக மது அருந்திவிட்டு வீட்டுக்கு வந்த பாண்டியன் மீனாட்சியிடம் தவறாக நடக்க முயன்றுள்ளான். இதனால் மனமுடைந்த பார்வதி மீனாட்சியை அழைத்துக்கொண்டு தன் தந்தையின் வீட்டுக்கு  வந்துவிடுகிறாள்.
வட்டிக்கு கடன் கொடுக்கும் சொக்கு (பாரதி) மோசமான நடத்தையுடையவன். அந்த கிராமத்தில் பெரும்பாலானோர் அவனால் பாதிக்கப்பட்டவர்கள். அவன் மீனாட்சியை விரும்புவதை அவளிடம் கூற அவளோ அவனை நிராகரிக்கிறாள். ஒரு நாள் தன்னிடம் தவறாக நடக்க முயலும் அவனைக் கொன்றுவிட்டு தானும் தற்கொலை செய்துகொள்கிறாள் மீனாட்சி தங்கையை இழந்த பார்வதி மீண்டும் கணவன் வீட்டுக்குத் திரும்புகிறாள். அங்கு தன் கணவனுடன் பழகும் ரேகாவை சந்தேகப்படுகிறாள். அதன் பின் நடக்கிறது என்பது மீதிக்கதை.
இசை
படத்தின் இசையமைப்பாளர் எஸ். பி. பூபதி. பாடலாசிரியர்கள் முத்துலிங்கம் மற்றும் இளைய கம்பன்.
ஜோதின் பட்டாச்சார்யா
சோதின் பட்டாச்சார்யா (Jotin Bhattacharya) இந்துத்தானி இசையில் சரோத் கலைஞராவார். இவர், அலாவுதீன் கானின் சீடராக இருந்தார்.
சுயசரிதை
பட்டாச்சார்யா 1926 இல் வாரணாசியில் ஒரு பெங்காலி குடும்பத்தில் பிறந்தார். சி. எம். ஆங்கிலோ பெங்காலிக் கல்லூரியில் பயின்ற இவர், அலாவுதீன் கானிடமிருந்து தனது எட்டு ஆண்டு இசை பயிற்சியைத் தொடங்குவதற்கு முன்பு பனாரசு இந்து பல்கலைக்கழகத்தில் இளங்கலை, முதுகலை மற்றும் எம்ஃபில் பட்டங்களைப் பெற்றார். அலாவுதீன் கானின் கீழ் பயிற்சியின்போது, அவருக்குச் செயலாளராக பணியாற்றினார். மேலும் அவரது அனைத்து கடிதங்களையும் கையாண்டார்.
தில்லியின், இலட்சுமி நகர், பூர்வ சமசுகிருத கேந்திரத்தில் உள்ள பாபா அலாவுதீன் கான் இசை அறக்கட்டளையில் பட்டாச்சார்யா நிகழ்ச்சியினை நிகழ்த்தினார்.
இசைத் தொகுப்பு
1974ஆம் ஆண்டில், பட்டாச்சார்யாவின் சரோத் என்ற முதல் இசைத் தொகுப்பை எல்பி பதிவு வடிவத்தில் எச்.எம்.வி நிறுவனம் வெளியிட்டது.
புத்தகங்கள்
பட்டாச்சார்யா மூன்று புத்தகங்களை எழுதினார் (அனைத்தும் அலாவுதீன் கான் பற்றியது).
மேற்கோள்கள்
பகுப்பு:2016 இறப்புகள் பகுப்பு:1926 பிறப்புகள் பகுப்பு:இசைக் கலைஞர்கள்
காவனை மேடு மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பனையகுடி மாரியம்மன் கோயில்
பனையகுடி மாரியம்மன் கோயில் தமிழ்நாட்டில் நாகபட்டினம் மாவட்டம், பனையகுடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தோட்டா வைகுந்தம்
ஆரம்பகால வாழ்க்கையும் பின்னணியும்
தெலங்காணாவின் கரீம்நகர் மாவட்டத்தில் புருகப்பள்ளியில் வைகுந்தம் பிறந்தார். இவரது தந்தை ஒரு பலசரக்குக் கடை நடத்தி வந்தார்.
ஐதராபாத்த்தின் நுண்கலை கல்லூரியிலும், மகாராஜா சயாஜிராவ் பரோடா பல்கலைக்கழகத்திலும் (ஆந்திராவின் லலித் கலா அகாடமியின் உதவித் தொகையில் சேர்ந்து) ஓவியம் மற்றும் அச்சு தயாரித்தலைப் படித்தார். வடோதராவில் கே.ஜி. சுப்ரமணியத்தின் கீழ் பயிற்சி பெற்றார்.
இவரது ஓவியங்களில் பெண்கள் மீதான அன்பை இவரது கிராமத்தில் நிகழ்த்தும் நாடகக் குழுக்களின் ஆண் கலைஞர்களால் பெண் கதாபாத்திரங்களின் ஆள்மாறாட்டம் குறித்த இவரது குழந்தைப் பருவ மோகத்தை அறியலாம்.
தொழில்
வைகுந்தம் வண்ணமயமான மற்றும் விரிவாக உடையணிந்த தெலங்காணா பிராந்திய ஆண்கள் மற்றும் கவர்ச்சியான பெண்களை வரைகிறார். இவரது ஓவியம் தெலங்காணாவின் புத்திசாலித்தனமான மற்றும் சுறுசுறுப்பான பெண்களை, அவர்களின் வண்னமயமான பொட்டுடன், சேலைகளால் மூடப்பட்டிருப்பது போல வரையப்பட்டிருக்கும்.
ஒரு ஓவியத்தின் பாணி இந்திய பாரம்பரிய நடனத்திற்கு ஒரு சரியான மாதிரி ஆகும். ஏனெனில் உருவங்கள் நடனமாடுவதைப் போலத் தெரிகிறது. ஒரு சிலை இயக்கத்தில் தங்கள் படைப்பாளரைப் பின்தொடர்வது போல, கோயில் சிலைகளை நினைவூட்டுகிறது. இவர் சிவப்பு மற்றும் மஞ்சள் நிறங்களின் பிரகாசத்தைப் பயன்படுத்துகிறார். பிரகாசமான சிர்சில்லா புடவைகளில் வரையப்பட்ட இவரது ஓவியங்களின் சிறிய வடிவத்தை நிரப்புவதால் எளிய பெண்கள் வாழ்க்கையை விட பெரிதாகிறார்கள்.
தனிப்பட்ட வாழ்க்கை
இவருக்கு திருமணமாகி இரண்டு மகன்களும் ஒரு மகளும் உள்ளனர்.
வெளி இணைப்புகள்
பகுப்பு:வாழும் நபர்கள் பகுப்பு:1942 பிறப்புகள்
நமச்சிவாயபுரம் லெஷ்மிநாராயண பெருமாள் கோயில்
நமச்சிவாயபுரம் லெஷ்மிநாராயண பெருமாள் கோயில் தமிழ்நாட்டில் நாகபட்டினம் மாவட்டம், நமச்சிவாயபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எத்திலெக்சைல் பால்மிடேட்டு
எத்திலெக்சைல் பால்மிடேட்டு (Ethylhexyl palmitate) என்பது C24H48O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆக்டைல் பால்மிடேட்டு என்ற பெயராலும் இச்சேர்மத்தை அழைக்கலாம். நிறைவுற்ற பக்கச் சங்கிலியுடன் கூடிய கொழுப்பு அமில எசுத்தரான இதை 2-எத்திலெக்சனால் மற்றும் பால்மிட்டிக் அமிலம் ஆகியனவற்றை வினைபுரியச் செய்து எத்திலெக்சைல் பால்மிடேட்டை வருவிக்கலாம். பொதுவாக அழகு சாதனப் பொருட்களில் இது பயன்படுத்தப்படுகிறது.
இயற்பியல் பண்புகள்
எத்திலெக்சைல் பால்மிடேட்டு அறை வெப்பநிலையில் ஒரு தெளிவான நிறமற்ற நீர்மம் ஆகும். இலேசான கொழுப்பு மணம் வீசும். 2-எத்திலெக்சனால் மற்றும் பால்மிட்டிக் அமிலம் ஆகியன அமில வினையூக்கியின் முன்னிலையில் வினைபுரிந்து எசுத்தரைக் கொடுக்கின்றன.
பயன்கள்
அழகியல் துறை பொருட்கள் உருவாக்கத்தில் ஒரு கரைபானாக, கடத்தும் முகவராக, நிறமியை ஈரப்படுத்தும் முகவராக, நறுமண நிலைநிறுத்தியாக, இளக்கியாக என பலவாறாகப் பயன்படுகிறது. சில சிலிக்கோன் வழிப்பெறுதிகள் போல தோலின் மீது இது செயற்படுகிறது.
மேற்கோள்கள்
பகுப்பு:ஒப்பனை வேதிப்பொருட்கள் பகுப்பு:கொழுப்புகள் பகுப்பு:பால்மிடேட்டுகள் பகுப்பு:கொழுப்பு அமில எசுத்தர்கள்
ஜே. கே. கே. நடராஜா
குமாரபாளையம் கொடைவள்ளல் என்று பரவலாக அறியப்படும் திரு.ஜே.கே.கே.நடராஜா நவம்பர் 13, 1925 - செப்டம்பர் 25, 1995) குமாரபாளையம் பகுதி மக்களின் ஏழ்மையை போக்கிய கொடைவள்ளலாகவும், இந்திய சுதந்திர போராளியாகவும், சிறந்த ஜவுளித்தொழிலில் தொழிலதிபராகவும் திகழ்ந்தார்.
பிறப்பு
கொடைவள்ளல் திரு. ஜே.கே.கே.நடராஜா அவர்கள் கந்தசாமி செட்டியாருக்கும், திருமதி ரங்கம்மாளுக்கும் ஐந்தாவது மகனாக நவம்பர் 13, 1925ல் தமிழ்நாட்டிலுள்ள, குமாரபாளையத்தில் பிறந்தார்.
இளமைக் காலம்
கந்தசாமி செட்டியாருக்கும், திருமதி ரங்கம்மாளுக்கும் ஐந்தாவது மகனாக திரு. ஜே.கே.கே.நடராஜா அவர்கள் நவம்பர் 13, 1925ல் தமிழ்நாட்டிலுள்ள, குமாரபாளையத்தில் பிறந்தார். இவரின் தந்தை கந்தசாமி செட்டியார் மிக வசதியான ஜவுளி வணிகப் பின்னணியைக் கொண்டவர். இவரின் தாயார் ரங்கம்மாள் ஆவார். 1946ம் வருடத்தில் நடராஜா செட்டியாருக்கு 21ஆம் வயதில் திருமணம் நடந்தது. நடராஜாவின் சகோதரி மகள் தனலட்சுமியம்மாளை மணந்தார். இவரது திருமணத்திற்கு பிரபல பழங்கால நடிகர் திரு எம்.கே.தியாகராஜ பாகவதர் அவர்களின் இசைக் கச்சேரி நடந்தது.
இலங்கைப் பயணம்
1940ம் வருட காலக்கட்டங்களில் தமிழகத்திற்கும், இலங்கைக்கும் வணிகப்போக்குவரத்து மிகுந்திருந்தது. நெசவு உற்பத்திகள் இலங்கைக்கு இங்கிருந்து பெருமளவு ஏற்றுமதி செய்யப்பட்டது. குறிப்பாக, குமாரபாளையத்திலிருந்து இலங்கையில் கொழும்பு, யாழ்ப்பாணம், கண்டி பகுதிகளுக்கு துணி ரகங்கள் கொண்டு செல்லப்பட்டன. பள்ளி முடித்த கையோடு ஜே.கே.கே.நடராஜா அவர்கள் இளைஞனாக தொழிலில் இறங்கினார். சில காலம் குமாரபாளையத்தில் உள்ள கடையில் பணியாற்றிவிட்டு, இலங்கை செல்ல திட்டமிட்டார். தனது தந்தை இலங்கைக்கு அழைக்க, இருபதுக்கும் மேற்பட்ட கடையில் பணியாற்றும் தமிழக தொழிலாளர்களுடன் இலங்கை பயணமானார். குமாரபாளையத்தில் இருந்து சென்னைக்கு சரக்கு எடுத்து செல்லப்பட்டு, அங்கிருந்து தனுஷ்கோடிக்கு ரயில் வழியாக எடுத்து செல்லப்பட்டு, தனுஷ்கோடியில் இருந்து இலங்கை தலைமன்னார் வரை 36 கிலோமீட்டர் தூர கப்பல் பயணம், பின்னர் தலைமன்னாரிலிருந்து கொழும்பு வரை மீண்டும் ரயில் பயணம் என்று இந்த போக்குவரத்து இருக்கும்.
இந்திய சுதந்திர போராட்டம்
இலங்கையில் இருந்து இந்தியா திரும்பியதும், சுதந்திர உணர்வு மற்றும் சமூக கருத்துக்களை உருவாக்க மக்களிடம் விழிப்புணர்வு ஏற்படுத்த வேண்டும் என்று தனது நண்பர்களான வி.சுப்ரமணியம், ஏ.வி.ராமச்சந்திரம் மற்றும் மற்ற நண்பர்களுடன் அழைத்து பேசினார். இதன் விளைவாக 1946ம் வருடம் ”கொமாரபாளையம் பொதுநல ஊழியர் வாலிபர் சங்கம்” என்ற பெயரில் ஒரு கலைக்குழுவை துவக்கினார். கலைக்குழு துவக்க விழாவிற்கு விடுதலைப் போராட்ட வீரரும் “சிலம்புச் செல்வர்” ம.பொ.சிவஞானம் கலந்து கொண்டு தலைமை வகித்தார். கலைக்குழு சார்பாக இந்திய விடுதலைக்கான நிகழ்வுகளும், சமூக நாடகங்களும் மேடைகளில் அரங்கேறின. அதே வருடத்தில் அக்டோபர் 5ம் தேதி ”நேரு சர்க்கா சங்கம்” என்ற பெயரில் ஒரு சங்கத்தை நடராஜா செட்டியார் ஆரம்பித்தார். இது தேச சேவைக்காகவும், குமாரபாளையம் நெசவுத்தொழிலுக்கு ஏற்பட்ட நெருக்கடிகளை போக்குவண்ணம் அமைவதற்காக உருவாக்கினார். இந்த சங்கம் மூலம் குமாரபாளையத்தில் நிறைய பணிகள் மேற்கொள்ளப்பட்டன. இந்த சங்கம் குறித்த செய்திகள் அன்றைய பத்திரிகைகளான சுதேசிமித்திரன், பாரததேவி ஆகிய இதழ்களில் வெளிவந்தன.
காங்கிரஸ் இயக்கத்தில் பற்று
நடராஜா சுதந்திர காலக்கட்டத்திலிருந்து காங்கிரஸ் இயக்கத்தின்பால் பற்றுக்கொண்டிருந்த அவர் குமாரபாளையத்தில் அரசியல் பணியிலும் ஈடுபடத்துவங்கினார்.
குமாரபாளையம் பேரூராட்சித்தலைவர் (1958–1968)
1958ம் வருடம் முதல் 1968ம் வருடம் வரை இரண்டு வருடங்கள் குமாரபாளையத்தின் பேரூராட்சித்தலைவராக பதவி வகித்தார். பொதுமக்களுக்கான குடிநீர் பிரச்சினையை தீர்க்க வீடுதோறும் குடிநீர் குழாய்கள் பதித்தார். சாலை வசதிகளை சொந்த செலவில் ஏற்படுத்தினார். ஏழை நெசவாளிகளுக்கு உதவும்பொருட்டு அவர்களுக்கு தறி வாங்க உதவிகள் செய்தார்.
காமராஜர் நடராஜரை நலம் விசாரிப்பு
காங்கிரஸ் கட்சியைச்சேர்ந்த நடராஜா அவர்களின் நண்பர் வி.சுப்ரமணியம் ஒருமுறை பெருந்தலைவர் காமராஜரை சந்தித்தார். அப்போது நடராஜாவைப்பற்றி விசாரித்த காமராஜர், ”நடராஜா கையில் வந்த நகச்சுற்று குணமாகிவிட்டதா?” என்று நலம் விசாரித்துள்ளார். அந்தளவிற்கு பெருந்தலைவர் காமராஜருக்கும், நடராஜா அவர்களும் நெருக்கம் இருந்துள்ளது.
சிவாஜி கணேசனுடன் சந்திப்பு
காங்கிரஸ் கட்சியை குமாரபாளையத்தில் வலுப்படுத்த நடிகர் திலகம் சிவாஜி கணேசன் அவர்களை அழைத்து வந்தார். பின்னர் இருவரும் குடும்ப நண்பர்களாக மாறினர்.
கல்விப்பணி
குமாரபாளையம் காட்டூரில் அரசு உதவி பெறும் ஆரம்பப்பள்ளி செயல்பட்டு வந்தது. 1950ம் வருடத்தில் சம்பள பிரச்சினை காரணமாக, இப்பள்ளியின் நிர்வாகப்பொறுப்பு நடராஜா செட்டியாரிடம் வந்தது. அவர் கைக்கு வந்ததும் பள்ளி நிர்வாகம் சிறப்பாக செயல்பட்டது. 1952ம் வருடம் நடராஜா அவர்களின் தாயாரின் பெயரில் ஜே.கே.கே.ரங்கம்மாள் உதவி பெறும் ஆரம்பப்பள்ளியாக மாற்றமடைந்தது. தொடரந்து இப்பள்ளி ஜே.கே.கே.நடராஜா கல்வி நிறுவனத்தின் மூலம் சிறப்பான முறையில் செயல்படுத்தப்பட்டு வருகிறது. ஜே.கே.கே.ரங்கம்மாள் மேல்நிலைப்பள்ளியை குமாரபாளையத்தில் 1965ம் ஆண்டு ஜுலை 15ஆம் தேதி துவங்கினார். பள்ளி துவங்கும்போது 300 மாணவிகள் மேல்நிலை வகுப்புகளில் பயின்றனர். இப்பள்ளி துவங்கியதும் குமாரபாளையம் மற்றும் சுற்றுவட்டாரத்தில் உள்ள அனைத்து பெண் குழந்தைகளும் கல்வி கற்றனர். அரசு அளிக்கும் பள்ளிக்கான மானியத்தொகையை விட தனது சொந்த நிதியிலிருந்து பள்ளிக்கு கட்டிடங்கள் கட்டினார். 1974ம் ஆண்டு அலமேலு அங்கப்பன் மகளிர் கல்லூரி குமாரபாளையத்தில் கொண்டு வரப்பட்டது.
மறைவு
நடராஜா அவர்கள் செப்டம்பர் 25, 1995 அன்று தனது 69 ஆம் வயதில் இயற்கை எய்தினார்.